
Par atkritumu apsaimniekošanas un reģenerācijas iekārtas izvietošanu 
Rīgas ielā 31 (Olainē)

Tiek dots vārds: Dmitrijam Ivanovam

Olaines novada pašvaldība (turpmāk – Pašvaldība) 2026.gada 10.septembrī saņēma                     SIA “BIO100”, juridiskā adrese: Rīgas iela 21C, Olaine, Olaines novads, LV- 2114, reģ.                    Nr. 40203530004, iesniegumu “Par lēmuma pieņemšanu par atkritumu apsaimniekošanas iekārtas izvietošanu Rīgas ielā 31, Olainē” (reģ. Nr.  ONP/1.12./26/6351-SD), kurā sabiedrība informē, ka SIA “BIO100” lūdz Olaines novada pašvaldību pieņemt lēmumu atbilstoši Atkritumu apsaimniekošanas likuma 8.panta pirmās daļas 2.punktam par jaunas atkritumu apsaimniekošanas un reģenerācijas iekārtas bioloģiski noārdāmo atkritumu kompostēšanas laukuma un ar to saistītās bioloģisko atkritumu pārstrādes infrastruktūras izvietošanu nekustamajā īpašumā Rīgas ielā 31, Olainē, Olaines novadā, zemes vienībā ar kadastra apzīmējumu 8009 006 0015. SIA “BIO100” iepriekš minētajā nekustamajā īpašumā plāno izveidot kompostēšanas laukumu, paplašināt bioloģisko atkritumu pārstrādes līniju un izbūvēt ražošanas angāru bioloģisko atkritumu pārstrādes procesa nodrošināšanai.

Izvērtējot SIA “BIO100” iesniegumu un Pašvaldības rīcībā esošos dokumentus, Pašvaldība secina, ka:

1. SIA “BIO100” 2025.gada 11.decembrī ir noslēgts nekustamā īpašuma nomas līgums ar nekustamā īpašuma īpašnieku SIA “R21C”, reģ. Nr. 40203529880, un tas ir spēkā līdz 31.12.2039. par zemes vienības (zemes gabals ar kadastra apzīmējumu 80090060015) ar kopējo platību 40532 kv.m jeb 4.0532 ha nomu. Saskaņā ar līguma 1.5.punktu “NOMNIEKAM lietošanā nodota šī Līguma 1.1. punktā norādīta Īpašuma lietošanas mērķis: NOMNIEKA komercdarbības nodrošināšana, atkritumu apsaimniekošana un biogāzes ražošana atbilstoši Latvijas Republikas spēkā esošiem likumdošanas aktiem un noteikumiem, pēc nepieciešamības zemes un būvdarbu veikšanai, tajā skaitā ēku un/vai būvju celtniecībai, ūdens, kanalizācijas, elektrības un citu komunikāciju ierīkošanai (ieklāšanai) Īpašumā”.
2. Pašvaldības dome 2025.gada 16.decembrī nolēma konceptuāli neiebilst jaunas biogāzes ražotnes ierīkošanai nekustamajā īpašumā Rīgas ielā 31, Olainē, Olaines novadā (kadastra numurs 80090060025, zemes vienības kadastra apzīmējums 80090060015) ar biogāzes ražošanas iekārtas izejvielu (atkritumu) uzņemšanas jaudu līdz 80 t/dienā (līdz 30 000 t/gadā), Pašvaldības domes ārkārtas sēdes lēmums “Par biogāzes ražotnes ierīkošanu adresē Rīgas ielā 31 (Olainē)” (16.prot., 1.p.). 
3. Pašvaldība 2026.gada 3.februārī saņēma SIA “BIO100” iesniegumu (reģ.                                   Nr. ONP/1.8./26/747-SD), kurā Iesniedzējs SIA “BIO100” informēja, ka plāno nekustamajā īpašumā Rīgas ielā 31, Olainē izveidot komposta laukumu, kā arī paplašināt esošo bioloģisko atkritumu pārstrādes līniju, izbūvējot papildu angāru bioloģisko atkritumu pārstrādes procesu nodrošināšanai. Iesniedzējs plāno kompostēt dārza atkritumus līdz 6000 tonnām gadā un veikt bioloģisko atkritumu pārstrādi līdz 40 tonnām dienā. 
4. Pašvaldība 2026.gada 5.februārī (reģ. Nr. ONP/1.8./26/1028-ND) sniedza atbildi                    SIA “BIO100”, ka neiebilst bioloģiski noārdāmo atkritumu kompostēšanas vietas ierīkošanai un apsaimniekošanai Rīgas ielā 31, Olainē, Olaines novadā, ja ierīkotājs ievēro un pilda normatīvo aktu prasības, neradot draudus cilvēku dzīvībai un veselībai, videi, kā arī citu personu mantai.

5. Ministru kabineta 2016.gada 13.decembra noteikumu Nr.788 “Noteikumi par atkritumu savākšanas un šķirošanas vietām” (turpmāk – MK noteikumi Nr.788): 

8.punkts paredz, ka bioloģiski noārdāmo atkritumu kompostēšanai (bioloģiski noārdāmo atkritumu aeroba apstrāde atmosfēras skābekļa klātbūtnē kontrolētos apstākļos, izmantojot mikroorganismus) ierīko:

8.1. bioloģiski noārdāmo atkritumu kompostēšanas laukumus;

8.2. dārzu un parku atkritumu (klase 200201 atbilstoši normatīvajiem aktiem par atkritumu klasifikatoru un īpašībām, kuras padara atkritumus bīstamus) kompostēšanas vietas (turpmāk – dārzu un parku atkritumu kompostēšanas vieta);

10.punkts paredz, ka Atkritumus savākšanas un šķirošanas vietās izved, ievērojot šādus nosacījumus:

10.1. savākšanas punktā:

10.1.2. pārējos (sadzīves, tai skaitā dārzu un parku atkritumus, un elektrisko un elektronisko iekārtu) atkritumus izved ne retāk kā reizi divos mēnešos;

26.punkts paredz, ka pašvaldība savā tīmekļvietnē ievieto informāciju par tās administratīvajā teritorijā esošajām šķirošanas un pārkraušanas stacijām (ja šķirošanas un pārkraušanas stacijā atkritumus šķiro vai pieņem no apmeklētājiem), būvniecības atkritumu laukumiem, metāllūžņu noliktavām, bioloģiski noārdāmo atkritumu kompostēšanas laukumiem un dārzu un parku atkritumu kompostēšanas vietām;

30.punkts paredz, ka savākšanas punkta, savākšanas laukuma, šķirošanas un pārkraušanas stacijas, būvniecības atkritumu laukuma vai metāllūžņu noliktavas apsaimniekotājs nodrošina attiecīgās atkritumu savākšanas un šķirošanas vietas apsaimniekošanu un attiecīgo atkritumu veidu un daudzumu pieņemšanu atbilstoši spēkā esošai atkritumu apsaimniekošanas atļaujai vai atļaujai A vai B kategorijas piesārņojošas darbības veikšanai.

37.punkts paredz, ka bioloģiski noārdāmo atkritumu kompostēšanas laukuma apsaimniekotājs nodrošina bioloģiski noārdāmo atkritumu kompostēšanas laukuma apsaimniekošanu atbilstoši spēkā esošajai atkritumu apsaimniekošanas atļaujai vai atļaujai A vai B kategorijas piesārņojošas darbības veikšanai, kā arī nodrošina, ka bioloģiski noārdāmo atkritumu kompostēšanas laukumā pieņem atkritumus, kuri ir norādīti atkritumu apsaimniekošanas atļaujā vai atļaujā A vai B kategorijas piesārņojošas darbības veikšanai.

6. Atbilstoši Olaines novada domes 2022.gada 27.aprīļa saistošajiem noteikumiem                Nr. SN5/2022 “Olaines novada teritorijas plānojuma teritorijas izmantošanas un apbūves noteikumi un grafiskā daļa” (2.2 redakcija SN10/2025) (turpmāk – Plānojums) nosaka plānoto (atļauto izmantošanu) zemes vienībai ar kadastra apzīmējumu 8009 006 0015 (turpmāk - Zemes vienība) – Rūpnieciskās apbūves teritorija (R1).
Plānojums nosaka:

4.6.2. Rūpnieciskās apbūves teritorija (R1)

4.6.2.1. Pamatinformācija

341. Rūpnieciskās apbūves teritorija (R1) ir funkcionālā zona, ko nosaka, lai nodrošinātu rūpniecības uzņēmumu darbībai un attīstībai nepieciešamo teritorijas organizāciju, inženiertehnisko apgādi un transporta infrastruktūru.

4.6.2.2. Teritorijas galvenie izmantošanas veidi

342. Vieglās rūpniecības uzņēmumu apbūve (13001).

343. Smagās rūpniecības un pirmapstrādes uzņēmumu apbūve (13002).

344. Lauksaimnieciskās ražošanas uzņēmumu apbūve (13003).

345. Derīgo izrakteņu ieguve (13004).

346. Atkritumu apsaimniekošanas un pārstrādes uzņēmumu apbūve (13005).
347. Inženiertehniskā infrastruktūra (14001).

348. Transporta lineārā infrastruktūra (14002).

349. Transporta apkalpojošā infrastruktūra (14003): ēkas satiksmes pakalpojumu nodrošināšanai, tai skaitā garāžas, atsevišķi iekārtotas atklātās autostāvvietas, stāvparki, daudzstāvu autostāvvietas.

350. Noliktavu apbūve (14004).

351. Energoapgādes uzņēmumu apbūve (14006).

4.6.2.3. Teritorijas papildizmantošanas veidi

352. Biroju ēku apbūve (12001).

353. Tirdzniecības vai pakalpojumu objektu apbūve (12002).

354. Aizsardzības un drošības iestāžu apbūve (12006).

4.6.2.4. Apbūves parametri atbilstoši funkcionālajai nepieciešamībai

4.6.2.5. Citi noteikumi

356. Teritoriju atļauts nožogot ar nepārtrauktu un necaurredzamu žogu.

357. Ārpustelpu uzglabāšanu norobežo ar nepārtrauktu un necaurredzamu žogu.

358. Lokālplānojumā, detālplānojumā vai būvprojektā paredz pasākumus apkārtējo teritoriju aizsardzībai pret trokšņiem, smakām un cita veida piesārņojumu.

359. Derīgo izrakteņu ieguve atļauta normatīvajos aktos noteiktajā kārtībā, papildus ievērojot 3.5.3.nodaļas noteikumus.

360. Ja “Rūpnieciskās apbūves teritorija” (R1) robežojas ar funkcionālo zonu, kurā atļauta dzīvojamā vai publiskā apbūve, gar zemes vienības robežu ierīko blīvus koku vai krūmu stādījumus vismaz 4 m platumā, paredzot vismaz 50% skujkoku stādījumus. Stādījumu joslas platumu nosaka un pamato lokālplānojumā, detālplānojumā vai būvprojektā, atkarībā no teritorijas izmantošanas veida un ietekmes uz apkārtējo teritoriju vides un dzīves kvalitāti.

361. Vismaz 5% no zemes vienības kopējās platības paredz koku vai krūmu stādījumiem. Atļauts samazināt noteikto minimālo stādījumu apjomu vai neparedzēt stādījumus, ja sagatavo tuvējās apkārtnes esošos zaļo teritoriju un stādījumu pietiekamības izvērtējumu un sagatavo pamatojumu, ko iesniedz būvvaldē izvērtēšanai un saņem būvvaldes saskaņojumu.

SIA “BIO100” ir iesniedzis teritorijas plānu (1.attēls)

                                 1.attēls

Atkritumu apsaimniekošanas likuma 8.panta pirmās daļas 2.punkts nosaka, ka pašvaldība  pieņem lēmumus par jaunu sadzīves vai ražošanas atkritumu savākšanas, dalītas vākšanas, šķirošanas, sagatavošanas pārstrādei un reģenerācijas vai apglabāšanas iekārtu un infrastruktūras objektu, kā arī atkritumu poligonu izvietošanu savā administratīvajā teritorijā atbilstoši atkritumu apsaimniekošanas valsts plānam un reģionālajiem plāniem.
Atkritumu apsaimniekošanas valsts plānā 2021.-2028.gadam noteikti šādi atkritumu apsaimniekošanas mērķi:

1. Novērst atkritumu rašanos un nodrošināt kopējā radīto atkritumu daudzuma ievērojamu samazināšanu, izmantojot maksimāli visas labākās pieejamās atkritumu rašanās novēršanas iespējas un labākos pieejamos tehniskos paņēmienus, palielinot resursu izmantošanas efektivitāti un veicinot ilgtspējīgākas patērētāju uzvedības modeļa attīstību; 

2. Nodrošināt atkritumu kā resursu racionālu izmantošanu, balstoties uz aprites ekonomikas pamatprincipiem un veicinot, ka resursi pēc iespējas tiek atgriezti atpakaļ ekonomiskajā apritē tautsaimniecībai noderīgā veidā; 

3. Nodrošināt, ka radītie atkritumi nav bīstami vai arī tie rada nelielu risku videi un cilvēku veselībai, veicinot attiecīgu produktu politiku, bīstamo un videi kaitīgo vielu ierobežojumus un pilnveidojot patērētāju informētību; Veicināt apglabājamo atkritumu daudzuma samazināšanu un atkritumu apglabāšanu cilvēku veselībai un videi drošā veidā. 

Atbalstot mazās un vidējās uzņēmējdarbības attīstību un jaunu darba vietu radīšanu Olaines novadā, kā arī ievērojot iepriekš minēto attiecībā uz Atkritumu apsaimniekošanas valsts plāna 2021.-2028.gadam mērķiem, Attīstības un komunālo jautājumu komitejas 2026.gada 22.septembra sēdes protokolu Nr.9 un, pamatojoties uz Pašvaldību likuma 4.panta pirmās daļas 12.punktu un 10.panta pirmās daļas 21.punktu, Atkritumu apsaimniekošanas likuma 8.panta pirmās daļas 2.punktu pašvaldība - pieņem lēmumus par jaunu sadzīves vai ražošanas atkritumu savākšanas, dalītas vākšanas, šķirošanas, sagatavošanas pārstrādei un reģenerācijas vai apglabāšanas iekārtu un infrastruktūras objektu, kā arī atkritumu poligonu izvietošanu savā administratīvajā teritorijā atbilstoši atkritumu apsaimniekošanas valsts plānam un reģionālajiem plāniem, Administratīvā procesa likuma 67. un 68.pantu, atklāti balsojot ar 13 balsīm par – A.Bergs, M.Ribickis, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, A.Geržatovičs, A.Lukaševics, J.Precinieks, M.Vanags, pret nav, atturas nav, dome nolemj:
1. Atļaut SIA “BIO100” (reģistrācijas numurs 40203530004, juridiskā adrese: Rīgas                     iela 21C, Olaine, Olaines novads, LV- 2114) izvietot jaunas atkritumu apsaimniekošanas un reģenerācijas iekārtas (bioloģiski noārdāmo atkritumu kompostēšanas laukuma izveidošanu un ar to saistīto bioloģisko atkritumu pārstrādes infrastruktūru) Olaines novada administratīvajā teritorijā, Rīgas ielā 31, Olainē, Olaines novadā (zemes vienībā ar kadastra apzīmējumu 8009 006 0015).

2. Uzlikt par pienākumu SIA “BIO100”:
2.1. pirms darbības uzsākšanas saņemt Valsts vides dienestā piesārņojošas darbības atļauju (B kategorijas atļauju);

2.2. aprīkot paredzēto kompostēšanas laukumu atbilstoši Ministru kabineta 2016.gada 13.decembra noteikumu Nr.788 “Atkritumu savākšanas un šķirošanas vietu izveidošanas un uzturēšanas noteikumi” prasībām, nodrošinot, ka kompostēšanas procesā netiek pārsniegti pieļaujamie smaku un trokšņu normatīvi, aizsargājot blakus esošo apbūvi, nodrošinot virszemes un pazemes ūdeņu aizsardzību pret piesārņojumu; 

2.3. atbilstoši Ministru kabineta 2016.gada 13.decembra noteikumu Nr.788 “Atkritumu savākšanas un šķirošanas vietu izveidošanas un uzturēšanas noteikumi” 26.punktam paziņot pašvaldībai par bioloģiski noārdāmo atkritumu kompostēšanas laukuma un dārzu un parku atkritumu kompostēšanas vietas (ja šķirošanas un pārkraušanas stacijā atkritumus šķiro vai pieņem no apmeklētājiem) darbības uzsākšanu, lai pašvaldība šo informāciju ievietotu savā tīmekļvietnē sabiedrībai zināšanai.

2.4. saskaņā ar Sugu un biotopu aizsardzības likuma 18.pantu un Ministru kabineta 2026.gada 10.marta noteikumiem Nr.127 “Latvijas invazīvo sugu saraksts, introdukcijas un izplatīšanās profilakses un pārvaldības noteikumi” informēt pašvaldību, kādi speciālie profilakses un invāzijas kontroles pasākumi atbilstoši norādīto noteikumu Nr.127 prasībām tiks paredzēti, lai novērstu Spānijas kailgliemežu un to olu ienešanu ar biomasu un to savairošanos komposta laukumā.

3. Lēmumu var pārsūdzēt Administratīvajā rajona tiesā Rīgas tiesu namā Baldones            ielā 1A, Rīgā, LV-1007, viena mēneša laikā no lēmuma spēkā stāšanās dienas.

Sēdes vadītājs








A.Bergs

